stanford-oval/wikipedia huggingface dataset:
Iolanda (laulaja)

| Iolanda |
| --- | --- |
 Iolanda maaliskuussa 2024.
Henkilötiedot
Koko nimi:  Iolanda Costa
Syntynyt: 4. marraskuuta 1994 (ikä 29) Figueira da Foz, Portugali
Ammatti:  laulaja, lauluntekijä
Muusikko
Taiteilijanimi:  Iolanda
Laulukielet:  portugali, englanti
Aktiivisena:  2008–
Tyylilajit:  fado, pop, R&B
Levy-yhtiöt:  Altafonte
  [ Muokkaa Wikidatassa ] [ ohje ]  
Iolanda Costa, (s. 4. marraskuuta 1994 Figueira da Foz, Portugali) taiteilijanimeltään Iolanda on portugalilainen laulaja ja lauluntekijä. Hän nousi kuuluisuuteen osallistuttuaan vuoden 2008 joulukuussa TVI:n lähettämän Uma canção para ti -ohjelman ensimmäiselle tuotantokaudelle. Iolanda edusti Portugalia kappaleella "Grito" vuoden 2024 Eurovision laulukilpailussa Malmössä. Hän tuli kilpailun finaalissa kymmenenneksi saatuaan yhteensä 152 pistettä, joista 13 yleisöltä ja 139 raadeilta.
Varhaiselämä

Iolanda Costa syntyi vuonna 1994 Portugalin Figueira da Fozissa, kunnes hän muutti lapsuudessa perheensä kanssa Pombaliin. Varhaisesta iästä lähtien Costa on ollut suuresti kiinnostunut musiikista ja tämä kutsumus ei jäänyt huomaamatta hänen vanhemmiltaan, jotka lähettivät hänet Pombalin Tecnimúsica -musiikkikouluun ja myöhemmin konservatorioon. 17-vuotiaana Costa muutti pääkaupunki Lissaboniin, jossa hän valmistui viestintätieteiden opinnoista opiskeltuaan Lissabonin yliopiston politiikkatieteiden ja sosiologian tiedekunnassa. Costa pyrki myöhemmin tavoittelemaan muusikon uraa esiintymällä paikallisissa baareissa sekä kansallisissa kykyjenetsintäkilpailuissa ja muutti sittemmin Lontooseen, jossa hän opiskeli lauluntekemistä Sussexin yliopiston brittiläisessä ja irlantilaisessa modernin musiikin instituutiossa.
Musiikkiura

14-vuotiaana Iolanda osallistui ensimmäiselle tuotantokaudelle Uma canção para ti (suom. Laulu sinulle) -kykyjenetsintäkilpailusta, jota lähetti portugalilainen televisioyhtiö TVI vuoden 2008 joulukuussa. Hän karsiutui kilpailusta toisen gaalan aikana, eikä näin ollen edennyt kilpailun finaaliin asti. Vuonna 2012, ollessaan 17-vuotias, Iolanda osallistui SIC:n lähettämän Ídolos-kilpailun (Portugalin versio Pop Idol -ohjelmaformaatista) 5. tuotantokaudelle. Hän karsiutui kilpailusta ennen live-esityksiä.
Vuonna 2014 Iolanda koe-esiintyi The Voice Portugal -laulukilpailun (Portugalin versio The Voice -ohjelmaformaatista) toisella tuotantokaudella. Hän esitti koe-esiintymisessään Jessie J:n kappaleen "Who You Are", mutta ei edennyt seuraavaan vaiheeseen, sillä kukaan neljästä tuomareista ei kääntänyt tuoliaan hänelle. Vuonna 2022 Iolanda oli yksi lauluntekijöistä "Mar no fim" -kappaleelle, jonka esitti portugalilainen laulaja Blacci, ja joka kilpaili Portugalin vuoden 2022 euroviisukarsintana toimineessa Festival da Canção 2022 -kilpailussa. Vuonna 2023 Iolanda julkaisi ensimmäisen EP-levynsä Cura, jonka hän oli kirjoittanut koronaviruspandemian aikana.
Vuonna 2024 Iolanda kilpaili Portugalin vuoden 2024 euroviisukarsintana toimineessa Festival da Canção 2024 -kilpailussa kappaleellaan "Grito". Iolanda kilpaili kilpailun ensimäisessä semifinaalissa, joka pidettiin 24. helmikuuta 2024 ja eteni semifinaalista finaaliin. 9. maaliskuuta 2024 pidetyssä finaalissa Iolanda voitti kilpailun saaden eniten ääniä tuomaristolta ja toiseksi eniten ääniä yleisöltä ja edusti näin Portugalia vuoden 2024 Euroviisuissa Ruotsin Malmössä. Hän tuli kilpailun finaalissa kymmenenneksi saatuaan yhteensä 152 pistettä, joista 13 yleisöltä ja 139 raadeilta.
Diskografia > EP-levyt

2023 – Cura
Diskografia > Singlet

2022 – Cura
2022 – Assim (Choron ja Matheus Paraizon kanssa feat. Inês Marques Lucas)
2022 – Contigo (Solunan kanssa feat. Luar)
2022 – Lugar certo
2023 – Juro já nem paro
2024 – Grito
Diskografia > Singlet > Featuring-artistina

2015 – Crying Out (Darko feat. Iolanda)
Iolanda esiintymässä vuoden 2024 Eurovision laulukilpailussa tanssijoidensa kanssa.
Käännös suomeksi
Iconoclast

| Iconoclast Symphony X |
| --- | --- | --- |

Studioalbumin tiedot
 Äänitetty : The Dungeon
 Julkaistu: 17. kesäkuuta 2011
 Tuottaja(t): Michael Romeo
 Tyylilaji: progressiivinen metalli, neoklassinen metalli, power metal
 Kesto: 63.10
 Levy-yhtiö: Nuclear Blast
Listasijoitukset
  25.  76.
Symphony X:n muut julkaisut
| Paradise Lost 2007 | Iconoclast 2011 | Underworld 2015 |
Iconoclast on Symphony X:n kahdeksas studioalbumi, joka julkaistiin 17. kesäkuuta 2011.
Albumi nousi Yhdysvalloissa Billboard 200 -listan sijalle 76. Suomessa se debytoi virallisen albumilistan sijalla 25.
Kappaleet

Iconoclast – 10.53
The End of Innocence – 5.29
Dehumanized – 6.49
Bastards of the Machine – 4.58
Heretic – 6.26
Children of a Faceless God – 6.22
Electric Messiah – 6.15
Prometheus (I Am Alive) – 6.48
When All Is Lost – 9.10
Kokoonpano

Russell Allen ‎– laulu
Jason Rullo ‎– rummut
Michael LePond ‎– bassokitara
Michael Pinnella ‎– kosketinsoitin
Michael Romeo ‎– kitara, tuottaja, äänittäjä
Kokoonpano > Tuotanto

Jens Bogren ‎– miksaaja, masteroija
Warren Flanagan ‎– kansikuva, piirrokset
Peter Ruttan ‎– graafinen suunnittelu, layout
Arvostelut

AllMusic:
Imperiumi.net:
Metal Storm:
Soundi:
Aiheesta muualla

Albumi Iconoclast Encyclopaedia Metallum -sivustolla (englanniksi)
Iconoclast discogs.com -sivustolla
Symphony X:n kotisivu
Elastinen feat.

| Elastinen feat>  |
| --- | --- |

Tyyli:  viihde
Kestoaika:  42 minuuttia
Pääosissa:  Elastinen
Alkuperämaa:   Suomi
Verkko:  MTV3
Esitetty:  11. maaliskuuta 2016 –  20. toukokuuta 2016
Jaksoja:  10
Tuotanto
Tuottaja(t):  Heidi Vierikko, Anne Wahlström
Vastaava(t) tuottaja(t):  Tatu Ferchen, Hanna Kortti (MTV)
Ohjaaja(t):  Toni Tuominen
Käsikirjoittaja(t):  Minna-Ella Aaltonen
Leikkaaja(t):  Dan Peled
Kuvaaja(t):  Ossi Käki, Tuomo Knaapila
Tuotantoyhtiö(t):  Endemol Shine Finland
Aiheesta muualla
Virallinen sivusto
IMDb
Elonet
Elastinen feat. on maaliskuussa 2016 MTV3-kanavalla alkanut musiikkiviihdeohjelma, jossa rap-artisti Elastinen tekee jokaisessa jaksossa vieraana olevan artistin kanssa yhden uuden kappaleen. Ohjelman kappaleista julkaistiin albumi 6. toukokuuta 2016.
Vieraana nähdään Lauri Tähkä, Anssi Kela, Samu Haber, Robin, Paula Vesala, Juha Tapio, Hector, Johanna Kurkela, Anna Puu ja Sami Hedberg. Ohjelman musiikkituottajana toimii Jukka Immonen.
Jaksot

| Jakso | Nimi | Esityspäivä | Katsojaluvut |
| --- | --- | --- | --- |
| 1 | Elastinen feat. Lauri Tähkä | 11. maaliskuuta 2016 | 278 000  |
| 2 | Elastinen feat. Hector | 18. maaliskuuta 2016 | 223 000  |
| 3 | Elastinen feat. Robin | 25. maaliskuuta 2016 | 169 000  |
| 4 | Elastinen feat. Johanna Kurkela | 1. huhtikuuta 2016 | 217 000  |
| 5 | Elastinen feat. Sami Hedberg | 8. huhtikuuta 2016 | 241 000  |
| 6 | Elastinen feat. Anssi Kela | 15. huhtikuuta 2016 | – |
| 7 | Elastinen feat. Anna Puu | 22. huhtikuuta 2016 | – |
| 8 | Elastinen feat. Samu Haber | 29. huhtikuuta 2016 | 242 000  |
| 9 | Elastinen feat. Vesala | 13. toukokuuta 2016 | – |
| 10 | Elastinen feat. Juha Tapio | 20. toukokuuta 2016 | – |
Jaksot > Kappaleet jaksoittain:

Elastinen feat. Lauri Tähkä - Lempo (3:03)
Elastinen feat. Hector - Stadi on niin snadi (2:59)
Elastinen feat. Robin - AAAA (3:17)
Elastinen feat. Johanna Kurkela – Oota mua (3:30)
Elastinen feat. Sami Hedberg – Täytyy jaksaa (3:03)
Elastinen feat. Anssi Kela – Voitais välillä elää (3:04)
Elastinen feat. Anna Puu – Kesä '99 (3:09)
Elastinen feat. Samu Haber – Tarpeeks täydellinen (3:00)
Elastinen feat. Vesala – En tunne sua (2:47)
Elastinen feat. Juha Tapio – Parasta aikaa (2:57)
Aiheesta muualla

Ohjelman traileri MTV:n YouTube-kanavalla
Iso Vehkajärvi (Mäntyharju)

| Iso Vehkajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°29′29″N, 26°52′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Pieneen Vehkajärveen 
Järvinumero:  14.974.1.020
Mittaustietoja
Pinnankorkeus:  114,9 m  
Pituus:  780 m  
Leveys:  450 m  
Rantaviiva:  1,957 km  
Pinta-ala:  17,932 ha  
Saaria:  ei saaria 
 fiIso Vehkajärvi 
Iso Vehkajärvi  on Etelä-Savossa Mäntyharjulla  Tyllilän lähellä sijaitseva järvi.
Maantietoa

Järvi on 780 metriä pitkä, 450 metriä leveä, ja sen pinta-ala on 17,9 hehtaaria. Järvellä ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Simunanjoen valuma-alueeseen (14.974) se kuuluu. Järven vedenpinnan korkeus on 114,9 metriä mpy.
International Ecumenical Peace Convocation

IEPC (International Ecumanical Peace Convocation) oli Kirkkojen maailmanneuvoston (KMN) järjestämä rauhankonferenssi, joka järjestettiin 17.-25.5.2011 Jamaikan Kingstonissa.
IEPC oli KMN:n väkivallan vastaisen vuosikymmenen huipennustapahtuma, johon odotettiin reilua tuhatta osallistujaa ympäri maailman. Konferenssin teemaa Decade to overcome violence käsiteltiin neljän teeman kautta: rauha yhteisöissä, rauha Maan kanssa, rauha markkinoilla ja rauha ihmisten välillä. Teemoja käsiteltiin sekä teologian näkökulmasta että käytännöllisten esimerkkien ja workshopien kautta.
Suomesta konferenssiin osallistui evankelisluterilaisen kirkon delegaatio sekä Changemaker -verkoston edustaja.
Elinkeinovapausvirasto

Elinkeinovapausvirasto oli Suomessa 1964–1973 toiminut valtion virasto, joka valvoi yritysten ja yksityisten elinkeinonharjoittajien keskenään sopimia kilpailunrajoituksia. Elinkeinovapausvirastona toimi patentti- ja rekisterihallituksen elinkeinovapausosasto, joka jatkoi kartelliviraston toimintaa. Virasto laati kilpailunrajoituksista selostuksen, joka merkittiin viraston pitämään kilpailunrajoitusrekisteriin ja julkaistiin Kilpailunvapauslehdessä. Virastoa avusti elinkeinovapausneuvosto.
Viraston tehtäviin eivät kuuluneet työmarkkinoiden, maatalouden eivätkä kalastuksen piirissä tehdyt sopimukset. Valvonnan piiriin eivät kuuluneet myöskään sopimukset ja järjestelyt, jotka koskivat suomalaisten vientituotteiden tarjontaa ulkomailla, tuontitavaroiden hankintaa ulkomailta tai suomalaisten laivojen tarjontaa ulkomaanliikenteessä. Pankkeja ja vakuutuslaitoksia valvoi pankkitarkastusvirasto.
Yritysten ja elinkeinonharjoittajien yhdistyksen tai yhteisön tuli ilmoittaa elinkeinovapausvirastolle sopimuksista ja järjestelyistä, jotka velvoittivat supistamaan tai rajoittamaan elinkeinotoimintaa tai käyttämään määrättyjä hintoja tai hinnoitteluperusteita. Ilmoitus oli tehtävä 30 päivän kuluessa kilpailunedistämislain voimaantulosta tai sopimuksen tekemisestä tai muuttamisesta. Kehotuksesta tuli ilmoittaa muutkin kilpailua rajoittavat toimet, kuten yksinoikeus tai määräävä markkina-asema.
Patentti- ja rekisterihallituksen elinkeinovapausosastossa oli oikeudellinen toimisto, rekisteröintitoimisto ja tutkimustoimisto. Oikeudellinen toimisto teki tutkimustensa perusteella esitykset neuvotteluista, joilla poistettiin kilpailunrajoitusten vahingollisia vaikutuksia. Se huolehti myös viraston selostusten ja päätösten tiedoksiannoista sekä elinkeinovapausneuvostolle ja muille viranomaisille tehtävistä esityksistä ja hankittavista selvityksistä.
Rekisteröintitoimisto valvoi kilpailunrajoitusten ilmoittamista ja vaati yrityksiltä puuttuvia ilmoituksia. Se myös tutki ilmoitukset ja laati niistä selostukset. Rekisteröintitoimisto piti kilpailunrajoitusrekisteriä ja toimitti Kilpailunvapauslehteä.
Itsenäisten valtioiden yhteisön rauhanturvajoukot

Itsenäisten valtioiden yhteisön rauhanturvajoukot (engl. CIS peace-keeping force) ovat Itsenäisten valtioiden yhteisön jäsenvaltioiden järjestämiä rauhanturvajoukkoja, jotka perustettiin 1994 turvaamaan rauhaa. Joukot voivat toimia Naton tapaan myös Yhdistyneiden kansakuntien turvallisuusneuvoston mandaatilla. Käytännössä rauhanturvajoukot ovat Venäjän federaation asevoimien lähettämiä joukkoja.
Itsenäisten valtioiden yhteisön rauhanturvajoukkoja on käytetty mm. Georgiassa Etelä-Ossetiassa ja Abhasiassa, jossa ovat toimineet samanaikaisesti Yhdistyneiden kansakuntien oman suoran tarkkailuoperaation, UNOMIG:n, kanssa vuodesta 1994, mutta Georgian ruusuvallankumous, joka muutti Georgian ulkopolitiikan voimakkan Nato-suuntaiseksi, johti siihen, että käytännössä joukoista tuli abhaasien ja eteläosseettien tuki Georgian hallituksen yhdenmukaistamistoimia vastaan, jolloin rauhanturvaajista tuli konfliktin osapuolia.
Aiheesta muualla

NATO: Korkelia (pdf) (englanniksi)
ISS: Russia's Peacekeeping (Arkistoitu – Internet Archive) (englanniksi)
Ineos

| INEOS Group Limited |
| --- | --- |


Tunnuslause:  The word for chemicals
Perustettu:  1998
Perustaja:  BP
Toimitusjohtaja:  Andy Currie
Kotipaikka:   Lontoo, Yhdistynyt kuningaskunta
Tuotteet:  kemikaalit
Tytäryhtiöt:  Ineos Styrolution Inovin
Kotisivu:  www.ineos.com
Infobox OKVirheellinen NIMI-arvo: 
INEOS Group Limited on petrokemian yritys, jonka kotipaikka on Lontoossa, Englannissa. Se sponsoroi Ineos Grenadiersia, Ranskan jalkapallojoukkuetta OGC Nicea, brittiläistä pyöräilyjoukkuetta Ineosia ja Mercedes-AMG Petronas Formula 1 -tiimiä Formula 1 -sarjassa.
Se koostuu noin 20 erillisestä liiketoimintayksiköstä, joilla kullakin oli oma hallitus ja joka toimi lähes täysin itsenäisesti.
Aiheesta muualla

Virallinen sivusto
Elina Korjansalo

Elina Katariina Korjansalo (s. 20. helmikuuta 1984 Pori) on aktiiviuransa päättänyt suomalainen pikajuoksija ja pituushyppääjä. Hän edusti vuoteen 2010 saakka Kankaanpään seudun Leiskua ja tämän jälkeen Tampereen Pyrintöä. Korjansalon valmentajana toimi Matti Kero vuoteen 2010 ja tämän jälkeen Pirpa Takki.
Sisäratojen SM-kilpailuista Korjansalo saavutti pronssia 200 metrin juoksusta vuonna 2005. Hän oli mukana joukkueessa, joka sijoittui pronssille 4 × 100 metrin pikaviestissä alle 20-vuotiaiden Euroopan-mestaruuskilpailuissa 2003.
Ennätyksikseen Korjansalo juoksi 60 metrillä ajan 7,58 vuonna 2002, 100 metrillä käsiajalla 11,7 ja sähköisellä ajanotolla 11,93 vuonna 2003 sekä 200 metrillä ajan 24,40 vuonna 2001. Pituudessa hänen ennätyksensä on 616cm vuodelta 2008. Virallisiin kilpailuihin Korjansalo ei ole osallistunut vuoden 2013 jälkeen.
Elina Koskela

| Elina Koskela |
| --- | --- |
Näyttelijä(t):   Titta Karakorpi  Ulla Eklund  Vera Kiiskinen 
Ensi- esiintyminen:  Täällä Pohjantähden alla -romaanit
Henkilötiedot
Koko nimi:  Elina Otontytär Koskela, o.s. Kivivuori
Sukupuoli:  nainen
Asuinpaikka:  Pentinkulma
Suhteet
Vanhemmat:  Otto Kivivuori Anna Kivivuori
Sisarukset:  Oskari Janne
Puoliso(t):  Akseli Koskela
Lapset:   Vilho  Eero  Voitto  Kaarina  Juhani 
Lastenlapset:  2
Sisarusten lapset:  Allan Kivivuori
Muut sukulaiset:  Otto Kivivuori (isä), Anna Kivivuori (äiti)
Tutut:  Akseli Koskela
Infobox OKNimi-testi OK: 
Elina Koskela (o.s. Kivivuori) on kuvitteellinen hahmo Väinö Linnan romaanitrilogiassa Täällä Pohjantähden alla. Hän on Pentinkulman kartanon torpparipariskunnan Otto ja Anna Kivivuoren tytär sekä punapäällikkö Akseli Koskelan vaimo. Elinan roolia ovat romaanin filmatisoinnissa esittäneet Titta Karakorpi ja Ulla Eklund. Eklund esittää hahmoa myös elokuvan jatko-osassa Akseli ja Elina. Vuoden 2009 elokuvassa ja sen jatko-osassa Elinaa esittää Vera Kiiskinen.
Elina syntyy torpparipariskunta Otto ja Anna Kivivuorelle. Hänellä on kaksi vanhempaa veljeä, Janne ja Oskari.
Donovan (täsmennyssivu)

Donovan-nimisiä henkilöitä ovat:
Donovan sukunimenä

Anne Donovan (1961–2018), yhdysvaltalainen koripalloilija ja valmentaja
Art Donovan (1925–2013), yhdysvaltalainen amerikkalaisen jalkapallon pelaaja
Billy Donovan (s. 1965), yhdysvaltalainen koripallovalmentaja
Chad Donovan (s. 1972), yhdysvaltalainen pornonäyttelijä
Edward Donovan (1768–1837), irlantilainen kirjailija, taiteilija, matkailija ja amatöörieläintieteilijä
Elisa Donovan (s. 1971), yhdysvaltalainen näyttelijä
Jack Donovan (s. 1974), yhdysvaltalainen kirjailija
Jason Donovan (s. 1968), australialainen näyttelijä ja poplaulaja
Jeffrey Donovan (s. 1968), yhdysvaltalainen näyttelijä
John Anthony Donovan (1911–1991), yhdysvaltalainen katolinen piispa
Kevin Donovan eli Afrika Bambaataa (s. 1960), yhdysvaltalainen DJ ja yhteisöjohtaja
Landon Donovan (s. 1982), yhdysvaltalainen jalkapalloilija
Matt Donovan (s. 1990), yhdysvaltalainen jääkiekkoilija
Michael Donovan (s. 1954), kanadalainen ääninäyttelijä
Richard Donovan (s. 1966), irlantilainen maraton- ja ultrajuoksija
Shaun Donovan (s. 1966), yhdysvaltalainen poliitikko ja ministeri
Tate Donovan (s. 1963), yhdysvaltalainen näyttelijä ja ohjaaja
Terence Donovan (1936–1996), brittiläinen valokuvaaja
Trevor Donovan (s. 1978), yhdysvaltalainen näyttelijä
William J. Donovan (”Wild Bill” Donovan, 1883–1959), yhdysvaltalainen kenraali ja tiedustelupalvelun johtaja
Donovan etunimenä

Donovan Bailey (s. 1967), kanadalainen pikajuoksija
Donovan Philips Leitch, yleensä lyhyesti Donovan (s. 1946), skotlantilainen muusikko
Donovan McNabb (s. 1976), yhdysvaltalainen amerikkalaisen jalkapallon pelaaja
Donovan Ruddock, ”Razor Ruddock” (s. 1963), kanadalainen nyrkkeilijä
Donovan Scott (s. 1946), yhdysvaltalainen näyttelijä
Kuvitteellisia henkilöitä

Matt Donovan, televisiosarjassa Vampyyripäiväkirjat.
Ray Donovan, samannimisen televisiosarjan päähenkilö
| --- | --- |
: Tällä täsmennyssivulla luetellaan henkilöitä, joilla on sama sukunimi.
Edison Chen

| Edison Koon-hei Chen |
| --- | --- |
 Edison Chen vuonna 2005.
Henkilötiedot
Syntynyt: 7. lokakuuta 1980 (ikä 44)
Ammatti:  näyttelijä, muusikko, tuottaja, yrittäjä, muotisuunnittelija
Muusikko
Aktiivisena:  1999–2008; 2010–
Tyylilajit:  Hongkong -hip hop, kiinalainen hip hop, cantopop
Levy-yhtiöt:  Tarrat Clot Media Division (2007–2008)  EEG (2000–2005)
Aiheesta muualla
www.clotinc.com
  [ Muokkaa Wikidatassa ] [ ohje ]  
Edison Koon-hei Chen (s. 7. lokakuuta 1980) on kanadalaissyntyinen näyttelijä, muusikko, tuottaja, yrittäjä, ja muotisuunnittelija. 21. helmikuuta 2008 Chen kertoi aikovansa jättää "lopullisesti" Hongkongin viihdeteollisuuden seksikuvaskandaalin seurauksena. Vuonna 2010 hän ilmoitti tekevänsä paluun uralleen, mutta ei ole vielä ilmoittanut palaavansa Hongkongin elokuvateollisuuteen.
Nuoruus

Chen syntyi Vancouverissa, Brittiläisessä Kolumbiassa, Kanadassa, kiinalaistaustaisille vanhemmille (isä on liikemies Edward Chen). Hän on ⅛ portugalilaista syntyperää. Hän oli oppilaana R.C. Palmer Secondary Schoolissa Richmondissa, Brittiläisessä Kolumbiassa, ja osallistui myös Hongkongin kansainväliseen kouluun. Hän oli samalla kymppiluokalla kuin näyttelijä Nicholas Tse. Hänen äidinkielensä on englanti, mutta hän pystyy puhumaan ja laulamaan myös kantoniksi ja mandariiniksi sekä käymään keskusteluja japaniksi.
Ura

Vuonna 1999 kykyjenetsijä lähestyi Cheniä Hongkongissa. Hän kysyi silloin 19-vuotiasta Cheniä ohjaamaan kaupallista elokuvaa. Chenin ura alkoi japanilaisesta elokuvasta Dead or Alive 2: Birds. Hän teki Hongkong elokuvadebyyttinsä vuonna 2000 yhtiön Gen-Y Cops kanssa.
Chen näytteli monissa elokuvissa kuten Infernal Affairs, Internal Affairs II, Initial D ja Dog Bite Dog. Laajentaakseen näkyvyyttään maailmalla hän näytteli myös japanilaisessa draamassa Under the Same Moon. Elokuvassa Kauna 2 hän teki hänen Amerikan-debyyttinsä journalistin roolissa vuonna 2006. Sen jälkeen hänelle tarjottiin pientä roolia elokuvassa Hurjapäät: Tokio Drift, mutta hän kieltäytyi.
Hänen viimeinen elokuvansa Hongkongissa on The Sniper, joka kuvattiin ennen Chenin valokuvaskandaalia. Hän myös kuvasi cameo-huligaanista kertovan The Dark Knightin mutta koska skandaali tuli, hänen roolinsa supistettiin ja nähtiin hyvin lyhyesti vastaanottovirkailijan sijassa. Jotkut raportit toteavat, että hänet oli alun perin valittu näyttelemään Lauta, vioittuneen Kiinan kirjanpitäjää, jonka esitti Chin Han. Hän ilmoitti paluunsa Aasian Amerikkalaiseen elokuvaan nimeltä Almost Perfect.
Yksityiselämä

Vuonna 2008 internetissä levisi pornahtavia valokuvia useista julkkiksista. Chen tunnusti ottaneensa kuvat, mutta sanoi ettei ollut levittänyt niitä. Levittäjiksi epäiltiin tietokoneliikettä, jossa Chenin kannettava tietokone oli ollut korjattavana. Tietokoneliikkeen työntekijä todettiin myöhemmin syylliseksi. Chenillä on kaksi isosiskoa.
Aiheesta muualla

Edison Chen: 'I want to succeed' CNN
Edison Chen Internet Movie Databasessa. (englanniksi)
Ekkažaq'ongij-Jurt

| Эккажакъонгий-Юрт Экажево |
| --- | --- |
 Koordinaatit: 43°12′N, 44°49′E 
Valtio:  Venäjä
Tasavalta:  Ingušia
Piiri:  Näsaran piiri
Hallinto:  
 – Asutustyyppi:  Kylä
 – Hallinnon tyyppi:  Kylä
Väkiluku (2002):  23 156
Aikavyöhyke:  UTC+3
 – Kesäaika:  UTC+4
Postinumero:  386126
Infobox OKVirheellinen NIMI-arvo: 
Ekkažaq'ongij-Jurt (inguušiksi Эккажакъонгий-Юрт, ven. Экажево, Ekaževo) on kylä Näsaran piirissä Ingušiassa Venäjällä. Vuonna 2002 Ekkažaq'ongij-Jurtissa oli 23 156 asukasta.
International Council for Science

International Council for Science (ICSU), eli entinen International Council of Scientific Unions, on vuonna 1931 perustettu kansainvälinen (muttei valtioidenvälinen) organisaatio, joka pyrkii luonnontieteiden kansainväliseen yhteistyöhön. Sen jäsenjärjestöjä ovat kansalliset tieteelliset seurat ja kansainväliset tiedeunionit kuten International Mathematical Union, International Astronomical Union ja International Union of Pure and Applied Chemistry.
Sitä rahoittaa kansalliset tahot ja YK:n alainen UNESCO (United Nations Educational, Scientific and Cultural Organization).
Aiheesta muualla

ICSU sivusto (Arkistoitu – Internet Archive)
Dirk Schuster

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 29. joulukuuta 1967 (ikä 56)
Syntymäpaikka: Karl-Marx-Stadt, DDR
Pelipaikka: puolustaja
Pituus: 177 cm
Seura
Seura:  FC Kaiserslautern
Tehtävä: päävalmentaja
Seurat
| Vuodet | Seura | O | (M) |
| 1985–1986 |  FC Karl-Marx-Stadt II |  |  |
| 1986–1987 |  Sachsenring Zwickau | 30 | (0) |
| 1988–1990 |  FC Magdeburg | 52 | (1) |
| 1990–1991 |  Eintracht Braunschweig | 36 | (4) |
| 1991–1997 |  Karlsruher SC | 167 | (3) |
| 1997–1999 |  FC Köln | 62 | (5) |
| 1999–2000 |  Antalyaspor | 29 | (0) |
| 2000 |  Admira Wacker | 10 | (1) |
| 2000–2002 |  LR Ahlen | 50 | (6) |
| 2002–2004 |  SV Wilhelmshaven | 67 | (9) |
| 2004–2006 |  Waldhof Mannheim | 65 | (4) |
| 2006–2007 |  ASV Durlach |  |  |
| 2007 |  Alemannia Wilferdingen |  |  |
Maajoukkue
| 1990 |  DDR | 4 | (0) |
| 1994–1995 |  Saksa | 3 | (0) |
Valmennusura
2006–2007:  ASV Durlach
2009–2012:  Stuttgarter Kickers
2012–2016:  SV Darmstadt
2016:  FC Augsburg
2017–2019:  SV Darmstadt
2019–2021:  Erzgebirge Aue
2022–:  FC Kaiserslautern

Dirk Schuster (s. 29. joulukuuta 1967) on saksalainen jalkapallovalmentaja ja entinen puolustaja. Toukokuusta 2022 lähtien hän on toiminut FC Kaiserslauternin päävalmentajana.